કોઈ સમસ્યાના સમાધાન માટેની આપણે જે નિર્ણય પ્રક્રિયા હાથ ધરીએ તેમાં પૂર્ણતા આવે, તેની સૂક્ષ્માતિસૂક્ષ્મ બાબતોને ધ્યાનમાં લેવાય એ અતિ આવશ્યક છે; પરંતુ ઘણી વખત એવું બને છે કે, પૂર્ણતા પ્રાપ્ત કરવા, વિશ્લેષણનો એટલો બધો અતિરેક થતો હોય છે કે, આપણે વિશ્લેષણના વમળમાં ફસાઈ પડીએ છીએ, કોઈ અંતિમ નિર્ણય ઉપર આવી શક્તા નથી અથવા તો અંતિમ નિર્ણય એટલો બધો વિલંબાય છે કે આપણે નિયત સમમસીમામાં નિર્ધારિત કામ સંપન્ન કરી શક્તા નથી.